Diari Oficial de la Generalitat Valenciana


Sumari del DOGV 4019, del 12-06-2001 (2001/5580)

RESOLUCIÓ de 29 de maig de 2001, de la Direcció General de Personal, per la qual s'anuncia la convocatòria d'adjudicació de llocs en comissió de servici per a funcionaris del Cos de Mestres durant el curs 2001/2002 en centres públics docents no universitaris dependents de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4019

Data del DOGV
:   12-06-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/5580


Data del document
:   29-05-2001

Organisme emissor
:   Conselleria de Cultura i Educació

Tipus de document
:   Resolució

Correcció d'errades

 Descriptors 

:   * administració regional
    * concurs administratiu
    * ensenyament primari
    * personal docent

RESOLUCIÓ de 29 de maig de 2001, de la Direcció General de Personal, per la qual s'anuncia la convocatòria d'adjudicació de llocs en comissió de servici per a funcionaris del Cos de Mestres durant el curs 2001/2002 en centres públics docents no universitaris dependents de la Generalitat Valenciana. [2001/X5580]
  
La present convocatòria de comissions de servici té com a finalitat dotar d'un procediment d'adscripció, amb caràcter excepcional, en un lloc de treball per a aquells mestres que així ho sol·liciten, perquè s'hi donen causes mèdiques o socials. Així doncs, mitjançant el dit procediment, previst en el vigent text refós de la Llei de Funció Pública Valenciana, els sol·licitants, funcionaris del cos de mestres amb destinació definitiva, podran ser adscrits en comissió de servici a llocs de treball de centres públics dependents de la Generalitat Valenciana durant el curs 2001/2002.
  
La convocatòria es regirà per les bases següents:
  
I. Participants
  
Primera
  
Poden participar de forma voluntària en este procediment d'adjudicació de llocs, en règim de comissió de servici, els funcionaris de carrera del cos de mestres en els quals concórreguen causes mèdiques o socials, degudament justificades, en atenció a la seua gravetat i que es troben en alguns dels supòsits següents:
  
1. Els funcionaris de carrera dependents de la Generalitat Valenciana que es troben en situació de servici actiu i que ocupen llocs de treball amb caràcter definitiu.
  
2. Els funcionaris de carrera en situació de servici actiu dependents d'altres administracions educatives que ocupen llocs de treball amb caràcter definitiu, sempre que complisquen els requisits i les condicions que s'establixen en esta convocatòria.
  
Segona
  
La Direcció General de Personal establirà la prioritat en l'adjudicació de llocs en comissió de servici, en funció de les circumstàncies especials, mèdiques o socials, al·legades pels sol·licitants.
  
II. Sol·licituds
  
Tercera
  
Els qui desitgen participar en esta convocatòria ompliran la instància que serà facilitada i presentada en les direccions territorials de Cultura i Educació dependents de la Conselleria de Cultura i Educació.
  
A la instància s'haurà d'afegir:
  
- Annex ?Comissió de servici per al curs escolar 2001/2002-
  
- Tots aquells documents o certificacions en què fonamenten la seua sol·licitud.
  
Els mestres dependents d'una altra administració educativa hi hauran d'afegir, necessàriament, certificació expedida pels òrgans competents de l'administració educativa de la qual depèn el centre on tenen destinació, i en la qual conste:
  
- cos
  
- nom i cognoms i DNI
  
- habilitacions de la qual és titular
  
- situació administrativa
  
- destinació definitiva
  
Quarta
  
Una vegada transcorregut el termini de presentació d'instàncies, no serà possible desistir de les sol·licituds efectuades. D'altra banda, les destinacions adjudicades seran irrenunciables i, en tot cas, es desenrotllaran durant el curs acadèmic 2001/2002.
  
Cinquena
  
Per a poder sol·licitar els llocs es requerix estar habilitat per al seu desenrotllament. Els participants en esta convocatòria podran optar per les especialitats que estimen oportunes entre aquelles en què es troben habilitats.
  
Sisena
  
La correspondència d'estes habilitacions amb els llocs que es convoquen és la següent:
  
Igualment, els participants en la present convocatòria hauran d'estar en possessió del Certificat de Capacitació o del Títol de Mestre de Valencià, que no serà necessari quan el participant estiga habilitat en Filologia: Valencià.
  
III. Format i ompliment de la petició
  
Setena
  
Tots els participants hauran de presentar instància, ajustada al model oficial, que podran obtindre en les direccions territorials de Cultura i Educació. La instància es dirigirà al director general de personal de la Conselleria de Cultura i Educació, i es presentarà en el registre de les esmentades direccions territorials. A més a més, hauran d'acompanyar junt amb la instància l'annex de ?Comissió de servici per al curs escolar 2001/2002?.
  
Huitena
  
El nombre de peticions que cada participant pot incloure en la seua sol·licitud no podrà excedir de 76.
  
Novena
  
Les peticions, amb la limitació del nombre anteriorment assenyalat, podran estendre's a la totalitat d'especialitats i de centres, sempre que es posseïsca l'habilitació corresponent.
  
Les peticions podran referir-se a centre concret, localitat, subàrea, àrea i especialitat, sent compatibles totes les modalitats. En els tres últims casos s'adjudicarà el primer centre de la localitat, subàrea o àrea, amb vacant, en el mateix ordre en què apareguen anunciats en la convocatòria.
  
Deu
  
En les instàncies es relacionaran, conforme a les instruccions que s'hi unixen, per ordre de preferència, els llocs que se sol·liciten, expressant amb la major claredat els conceptes exactes que en l'imprès de la instància es consignen.
  
Qualsevol dada omesa o consignada erròniament pels interessats no podrà ser invocada a efecte de futures reclamacions, ni considerar per este motiu lesionats els seus interessos i drets.
  
Finalitzat el termini de presentació de sol·licituds, sota cap concepte s'alterarà la petició, ni encara que es tracte de l'ordre de prelació dels centres sol·licitats. Quan els codis resulten il·legibles, estiguen incomplets o no es col·loquen les dades a la casella corresponent, es consideraran no inclosos en la petició i els participants perdran tots els seus drets.
  
Onze
  
Els funcionaris dependents d'altres administracions educatives hauran d'afegir a la instància còpia compulsada que acredite estar en possessió del certificat de Capacitació o del Títol de Mestre de Valencià (que no serà necessari si el participant està habilitat en Filologia: valencià) o, si hi manca, del grau de coneixements de valencià que posseïsca.
  
IV. Altres normes
  
Dotze
  
El termini de presentació d'instàncies serà de deu dies naturals a comptar des de l'endemà de la publicació d'esta convocatòria en el Diari Oficial de la Generalitat Valenciana.
  
Tretze
  
Totes les condicions i els requisits que s'exigixen en esta convocatòria han de tenir-se complits o reconeguts en la data d'acabament del termini de presentació d'instàncies.
  
Catorze
  
Podrà ser anul·lada la destinació obtinguda per qualsevol participant que no s'haja ajustat a les normes de la convocatòria o no coincidisca amb les característiques declarades en la instància i la documentació corresponent.
  
Quinze
  
És requisit imprescindible, per a sol·licitar i obtindre un lloc determinat, trobar-se habilitat per al seu desenrotllament i posseir el requisit lingüístic del lloc.
  
Setze
  
Quedaran exclosos de l'adjudicació de destinació en comissió de servici aquells funcionaris que hagen obtingut destinació en l'últim concurs de trasllats si hi hagueren participat voluntàriament.
  
Dèsset
  
La Direcció General de Personal publicarà la llista provisional d'adjudicació de destinacions en comissió de servici als taulers d'anuncis dels servicis centrals i de les direccions territorials de la Conselleria de Cultura i Educació.
  
Els sol·licitants disposaran d'un termini de dos dies comptats a partir de l'endemà de la publicació de l'esmentada llista per a presentar reclamacions en les direccions territorials de Cultura i Educació, sense que puguen presentar-se documents addicionals als que acompanyaren la seua sol·licitud.
  
Transcorregut l'esmentat termini i una vegada examinades les reclamacions, es publicarà la resolució incloent la llista definitiva d'adjudicació de destinacions en comissió de servici als taulers d'anuncis dels servicis centrals i direccions territorials de la Conselleria de Cultura i Educació.
  
DISPOSICIÓ FINAL
  
De conformitat amb el que s'ha establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i en els articles 8, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició, o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del director general de Personal d'esta Conselleria, en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se, a la seua elecció, davant del Jutjat Contenciós Administratiu de València, en el termini de dos mesos a comptar des de l'endemà de la seua notificació.